Ѻ́выхъ у́бѡ хо́щетъ по попуще́нію, я́кѡ трудѡ́въ покая́нія, глаго́лю же жа́жды, алка́нія, пла́ча, лише́нія ну́жныхъ веще́й, воздержа́нія ѿ сла́дкихъ, изможде́нія тѣ́ла въ по́двигахъ,бдѣ́нія, трудѡ́въ, болѣ́зней, мно́гихъ и го́рькихъ сле́зъ, стена́ній, стра́ха сме́рти, испыта́нія, словоистяза́нія, ѡбита́нія съ де́мѡнами во а́дѣ, стра́шнагѡ ѻ́нагѡ дня̀ су́днагѡ, студа̀ имѣ́ющагѡ бы́ти предъ̑ все́ю тва́рію, тре́пета, го́рькагѡ ѡбличе́нія, дѣ́лъ, слове́съ, и помышле́ній, преще́нія и гнѣ́ва, многоразли́чныхъ и вѣ́чныхъ му́къ: безполе́знагѡ рыда́нія, непреста́нныхъ сле́зъ, неѡсвѣща́емой тьмы̀, стра́ха, страда́нія, ѿпаде́нія, печа́ли, тѣсноты̀ и муче́нія душѝ, въ ны́нѣшнѣмъ вѣ́цѣ и бу́дущемъ, съ су́щими въ мі́рѣ бѣда́ми, кораблекруше́ній, многоразли́чныхъ болѣ́зней, мо́лній, громѡ́въ, гра́да, землетрясе́ній, гла́дѡвъ, пото́пѡвъ: безвре́менныхъ сме́ртей, и кра́ткѡ, всѣ́хъ ѕѡ́лъ по попуще́нію, нево́льнѣ на́мъ приключа́ющихся